જાકાર્તા: ઈન્ડોનેશિયાના સોલો શહેરમાં અેક બાઈક ચાલક આત્મઘાતી હુમલાખોરે બળજબરીથી જાવા દ્વીપ પોલીસ મથકમાં ઘૂસી જઈને કરેલા હુમલામાં અેક પોલીસ અધિકારીને ઈજા પહોંચી હતી. હુમલાખોર સવારે ૭-૩૫ કલાકે જાવા દ્વીપ પોલીસ મથકમાં ઘૂસી ગયો હતો. અને બાદમાં તે કેન્ટિનમાં જઈને ત્યાં રહેલા કર્મચારીઓ સાથે ચર્ચા કરવા લાગ્યો હતો. બાદમાં તે જબરદસ્તીથી બાઈક સાથે પોલીસ મથકમાં અંદર પ્રવેશીને તેની જાતને ઉડાવી દીધી હતી. જેમાં તેનું મોત નીપજ્યું હતું. આ હુમલામાં અેક પોલીસ અધિકારીને ઈજા થઈ હતી. આ હુમલાથી પોલીસ મથકમાં ભારે અફરાતફરા મચી ગઈ હતી.